Ιστορία Β΄ Τάξης

Τμήμα Β1

Καθ.: Χρυσούλα Χατζή

Θεσσαλονίκη 3.5.2020

**ΚΕΦΑΛΑΙΟ ΤΕΤΑΡΤΟ: ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025-1453)  
I. Η ΕΞΑΣΘΕΝΗΣΗ ΤΟΥ ΒΥΖΑΝΤΙΟΥ ΚΑΙ ΤΟ ΣΧΙΣΜΑ ΜΕ ΤΗ ΔΥΣΗ**  
  
 Η ενετική οικονομική διείσδυση και το σχίσμα των Εκκλησιών

Απαντήσεις

1. Τι ήταν το χρυσόβουλο και ποια η σημασία του;

Επίσημη έγγραφη συμφωνία του Αλέξιου Α του Κομνηνού με τους Βενετούς όπου τους παραχωρούσε προνόμια έναντι στρατιωτικής συνδρομής κατά των Νορμανδών.

Αυτή η συμφωνία έδωσε τη δυνατότητα στους Βενετούς να διεισδύσουν οικονομικά στο Βυζάντιο και να ιδρύσουν μια πανίσχυρη αποικιακή αυτοκρατορία στην Ανατολή.

Το Βυζάντιο έχασε την κυρίαρχη θέση του στο εμπόριο της Μεσογείου.

1. Τι ονομάζουμε σχίσμα και ποιες οι συνέπειες του;

Σχίσμα ονομάζουμε τη διαίρεση μεταξύ δυτικής και ανατολικής εκκλησίας.

Συνέπειες: Διακόπηκαν οι σχέσεις μεταξύ των δύο εκκλησιών, δημιουργήθηκε μίσος και αντιπαλότητα μεταξύ ανατολής και δύσης και το Βυζάντιο βρέθηκε αβοήθητο από τη δύση την ώρα του κινδύνου από την εξάπλωση των Τούρκων .

1. Ποιες διαφορές μεταξύ των δύο εκκλησιών επισημαίνονται στο παρακάτω παράθεμα.

**Επιστολή του Μιχαήλ Κηρουλαρίου για τις διαφορές με τους Λατίνους**

     Πρέπει να ξέρεις ότι οι Ρωμαίοι δεν έχουν χτυπηθεί από ένα μόνο βέλος (πλάνη), δηλ. τα άζυμα, αλλά πολλά και διάφορα βέλη, που πρέπει να απομακρύνουμε.

    [...] Στο άγιο σύμβολο [της Πίστεως] κάνουν την ακόλουθη κακόβουλη και επικίνδυνη προσθήκη: «Και εις το Πνεύμα το άγιον, το κύριον και ζωοποιόν, το εκ του Πατρός και Υιού εκπορευόμενον.

    [...] Οι επίσκοποι τους φοράνε δαχτυλίδι στο χέρι τους, σαν να έχουν τάχα παντρευτεί την εκκλησία, και λένε ότι φοράνε τον αρραβώνα. Επιπλέον, πηγαίνουν στον πόλεμο και βάφουν τα χέρια αλλά και τις ψυχές τους με αίμα, φονεύοντας και φονευόμενοι.

**Acta et scripta [...] de controversio ecclesiae Graecae et Latinae [...], έκδ. C. Will, Λειψία-Marburg 1861, 180-182.**

Χρυσούλα Χατζή